Kongsvinger krematorium

Kongsvinger krematorium skiftet i januar 2022 navn til Kongsvinger seremonirom. Det ligger like øst for Vinger kirke på Kongsvinger.

Krematoriet ble opprinnelig oppført tidlig på 1970-tallet, mens et nytt byggetrinn stod klart i 2001. I 2009 ble krematoriet oppgradert ved Arkitektene AS, slik at det skal oppfylle dagens strenge utslippsbestemmelser.

Krematoriet har et livssynsnøytralt seremonirom med 160 sitteplasser. Det betjener deler av det sørlige Hedmark og øvre Romerike, og er eneste krematorium i drift i tidligere Hedmark fylke. 

Det er urnelund ved krematoriet, og Vinger kirkegård er ikke langt unna.

Referanser

Krematorier i Norge
Gravlunder i Innlandet
Byggverk i Kongsvinger